Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 492/12/8803	Košice II, 20.10.2014
EEČ : 2-64-472-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 20.10.2014, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 20.10.2014, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX II sp. zn. XXXXX zo dňa 20.09.2012 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX  pre prečin krádeže podľa § 212 odsek 2 písmeno e)  Trestného zákona, ktorého sa dopustil tak, ktorého sa dopustila tak, ako je to uvedené vo výrokovej časti tohto uznesenia.

Podľa § 216 ods.2 Tr. poriadku bola obvinenému určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 09.10.2012. 

Zároveň mu bola podľa § 216 odsek 3 Trestného poriadku uložená povinnosť , aby v priebehu skúšobnej doby  uhradil  škodu vo výške 541,35 EUR.

Skúšobná doba podmienečného zastavenia trestného stíhania uplynula dňa 09.04.2014.

Zo správ Východoslovenská distribučná, a.s., XXXXX vyplynulo, že v období od 25.05.2012 až do 14.03.2014 obvinený uhradil plnú výšku škody.

Z výpisu z Ústrednej evidencie priestupkov MV SR vyplýva, že počas skúšobnej doby nebol obv. XXXXX  riešený v priestupkovom konaní. Lustráciou v systéme Avízo boli zistené, že v súčasnej dobe nie je trestne stíhaný. Z miesta bydliska je hodnotený všeobecne. 

Z odpisu z registra trestov vyplynulo , že po právoplatnosti tohto uznesenia o podmienečnom zastavení trestného stíhania bol jedenkrát odsúdený a v jednom prípade bolo trestné stíhanie  voči nemu takisto podmienečne zastavené. 

Uznesením prokurátorky tunajšej prokuratúry podľa § 216 odsek 1 Tr. por. sp. zn. 3 Pv 370/2013 z 27.05.2013 bolo podmienečne zastavené trestné stíhanie  XXXXX za prečin ohrozovanie mravnej výchovy mládeže podľa § 211 odsek 1 písmeno b) Trestného zákona. Toto rozhodnutie nadobudlo právoplatnosť dňa 13.06.2013, pričom dobou páchania trestnej činnosti bol školský rok 2011/2012.   

Keďže v skúmanej trestnej veci začala skúšobná doba plynúť dňa 09.10.2012  , je zrejmé , že k páchaniu trestnej činnosti v trestnej veci pod sp. zn. 3 Pv 370/2013 došlo ešte pred začatím plynutia skúšobnej doby. 

Ďalej rozsudkom Okresného súdu XXXXX II pod sp. zn. XXXXX z 18.07.2013 právoplatným toho istého dňa, bol obž. XXXXX uznaný vinným z prečinu  krádeže podľa § 212 odsek 2 písmeno e)  Trestného zákona , a za to mu bol uložený peňažný trest vo výške 300 EUR. Po jeho zaplatení sa v súčasnej dobe hľadí na obvineného, akoby nebol odsúdený.  

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX viedol počas skúšobnej doby riadny život a uhradil spôsobenú škodu, splnil podmienky uvedené v § 217  Trestného poriadku. Z týchto dôvodov bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor